CELEX: 52015PC0380
Language: fi
Date: 2015-07-28
Title: Ehdotus NEUVOSTON ASETUS vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun asetuksen (EY) N:o 866/2004 muuttamisesta maataloustuotteiden ja elintarvikkeiden laatujärjestelmien soveltamisalaan kuuluvien tuotteiden osalta

EUROOPAN KOMISSIO
            Bryssel 28.7.2015
            COM(2015) 380 final
            2015/0165(NLE)
            Ehdotus
            NEUVOSTON ASETUS
            vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun asetuksen (EY) N:o 866/2004 muuttamisesta maataloustuotteiden ja elintarvikkeiden laatujärjestelmien soveltamisalaan kuuluvien tuotteiden osalta
            
               
         
         
            
               PERUSTELUT
            
            
               1.
                     EHDOTUKSEN TAUSTA
            
            
               Neuvoston asetuksessa (EY) N:o 866/2004 (ns. vihreää linjaa koskeva asetus) vahvistetaan erityissäännöt Kyproksen tasavallan hallituksen tosiasialliseen hallintaan kuuluvien ja siihen kuulumattomien Kyproksen tasavallan alueiden välisen linjan ylittävien tavaroiden, palvelujen ja henkilöiden osalta. 
            
            
               Euroopan parlamentin ja neuvoston asetuksessa (EU) N:o 1151/2012 säädetään maataloustuotteiden ja elintarvikkeiden laatujärjestelmiä koskevasta järjestelystä, jota voidaan soveltaa asetuksen soveltamisalaan kuuluviin tuotteisiin, kun ne saatetaan EU:n markkinoille. 
            
            
               Tässä muutoksessa vahvistetaan, miten valvontajärjestelmää, joka koskee asetuksen (EU) N:o 1151/2012 soveltamisalaan kuuluvia tuotteita, joiden maantieteellinen soveltamisala kattaa Kyproksen tasavallan hallituksen tosiasialliseen hallintaan kuulumattomat Kyproksen tasavallan alueet, olisi sovellettava edellä mainituilla alueilla odotettaessa Kyproksen yhdistymistä. 
            
            
               Tässä vaiheessa tämä muutos kattaa vain Halloumi/Hellim-juuston, jonka osalta komissiolle on esitetty suojatun alkuperänimityksen rekisteröintiä koskeva hakemus. Tämän vuoksi tässä muutoksessa otetaan huomioon yhteisymmärrys Halloumi/Hellim-juustoa koskevasta väliaikaisesta ratkaisusta, jota sovelletaan odotettaessa Kyproksen yhdistymistä, ja tämä muutos perustuu siihen. Yhteisymmärrykseen päästiin puheenjohtaja Jean-Claude Junckerin johdolla 16. heinäkuuta 2015 hänen Kyproksen-vierailunsa aikana
                  1
               . Tätä muutosta sovelletaan kuitenkin myös muihin mahdollisiin tuleviin hakemuksiin, jotka koskevat sellaisten nimien rekisteröintiä asetuksen (EU) N:o 1151/2012 nojalla, joiden maantieteellinen soveltamisala kattaa Kyproksen tasavallan hallituksen tosiasialliseen hallintaan kuulumattomat Kyproksen tasavallan alueet.
            
            
            
               2.
                     KUULEMISTEN JA VAIKUTUSTENARVIOINTIEN TULOKSET
            
            
               Komissio on kuullut Kyproksen tasavallan hallitusta ja saanut kommentteja lukuisilta eri sidosryhmiltä.
            
            
               3.
                     EHDOTUKSEEN LIITTYVÄT OIKEUDELLISET NÄKÖKOHDAT
            
            
               Tässä asetuksessa säädetään, että maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 nojalla rekisteröidyn nimen soveltamisalaan kuuluvien sellaisten tuotteiden tapauksessa, joiden maantieteellinen soveltamisala kattaa Kyproksen tasavallan hallituksen tosiasialliseen hallintaan kuulumattomat Kyproksen tasavallan alueet, kyseisen asetuksen 39 artiklan 1 kohdassa tarkoitettu valvontaelin suorittaa kyseisessä artiklassa säädetyt tehtävät Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla. 
            
            
               2015/0165 (NLE)
            
            
               Ehdotus
            
            
               NEUVOSTON ASETUS
            
            
               vuoden 2003 liittymisasiakirjan pöytäkirjassa nro 10 olevan 2 artiklan mukaisesta järjestelystä annetun asetuksen (EY) N:o 866/2004 muuttamisesta maataloustuotteiden ja elintarvikkeiden laatujärjestelmien soveltamisalaan kuuluvien tuotteiden osalta
            
            
               EUROOPAN UNIONIN NEUVOSTO, joka
            
            
               ottaa huomioon vuoden 2003 liittymisasiakirjan Kyproksesta tehdyn pöytäkirjan nro 10
                  2
                ja erityisesti sen 2 artiklan,
            
            
               ottaa huomioon Euroopan komission ehdotuksen,
            
            
               noudattaa erityistä lainsäätämisjärjestystä,
            
         
         
            
               sekä katsoo seuraavaa:
            
            
               (1)Neuvoston asetuksessa (EY) N:o 866/2004
                  3
                vahvistetaan erityissäännöt Kyproksen tasavallan hallituksen tosiasialliseen hallintaan kuuluvien ja siihen kuulumattomien Kyproksen tasavallan alueiden välisen linjan ylittävien tavaroiden, palvelujen ja henkilöiden osalta. 
            
            
               (2)Euroopan parlamentin ja neuvoston asetuksessa (EU) N:o 1151/2012
                  4
                säädetään maataloustuotteiden ja elintarvikkeiden laatujärjestelmiä koskevasta järjestelystä, jota voidaan soveltaa asetuksen soveltamisalaan kuuluviin tuotteisiin, kun ne saatetaan EU:n markkinoille.
            
            
               (3)Kyprosta koskevassa pöytäkirjassa nro 10 olevassa 3 artiklassa määrätään, että mikään ei estä sellaisia toimenpiteitä, joiden tarkoituksena on edistää taloudellista kehitystä kyseisillä alueilla. 
            
            
               (4)Odotettaessa Kyproksen yhdistymistä on tarpeen vahvistaa, miten valvontajärjestelmää, joka koskee asetuksen (EU) N:o 1151/2012 soveltamisalaan kuuluvia tuotteita, joiden maantieteellinen soveltamisala kattaa Kyproksen tasavallan hallituksen tosiasialliseen hallintaan kuulumattomat Kyproksen tasavallan alueet, olisi sovellettava edellä mainituilla alueilla. 
            
            
               (5)Puheenjohtaja Jean-Claude Junckerin johdolla päästiin 16 päivänä heinäkuuta 2015 yhteisymmärrykseen Halloumi/Hellim-juuston mahdollista suojattua alkuperänimitystä koskevasta väliaikaisesta ratkaisusta, jota sovelletaan odotettaessa Kyproksen yhdistymistä. Tämä asetus ei vaikuta asetuksesta (EU) N:o 1151/2012 johtuviin komission oikeuksiin, joihin kuuluu kaikkien rekisteröintiä koskevien hakemusten tutkiminen. 
            
            
               (6)Tämän yhteisymmärryksen mukaisesti komissio varmistaa, että asiaankuuluvaa EU:n lainsäädäntöä noudatetaan täysimääräisesti EU:n perussopimuksissa määrätyllä tavalla.
            
            
               (7)Tämä asetus ei vaikuta asetuksen (EY) N:o 866/2004 4 artiklan 9 kohdan nojalla mahdollisesti tulevaisuudessa tehtävään komission päätökseen poistaa kyseisten eläintuotteiden liikkumista koskeva kielto, 
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Muutetaan asetus (EY) N:o 866/2004 seuraavasti:
            
            
               Lisätään 4 artiklaan kohta seuraavasti:
            
            
               ”4 a. Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 nojalla rekisteröidyn nimen soveltamisalaan kuuluvien sellaisten tuotteiden tapauksessa, joiden maantieteellinen soveltamisala kattaa Kyproksen tasavallan hallituksen tosiasialliseen hallintaan kuulumattomat Kyproksen tasavallan alueet, kyseisen asetuksen 36 artiklassa säädetyt viralliset tarkastukset suorittaa Kyproksen tasavallan hallituksen tosiasialliseen hallintaan kuulumattomilla Kyproksen tasavallan alueilla kyseisen asetuksen 39 artiklan 1 kohdan nojalla nimetty valvontaelin. 
            
            
               Kyproksen tasavallan toimivaltaisille viranomaisille rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 5 artiklan 2 kohdan e alakohdan mukaisesti laadittujen kertomusten lisäksi ensimmäisessä alakohdassa tarkoitetun elimen on raportoitava kuuden kuukauden välein Euroopan komissiolle tämän asetuksen mukaisten tehtäviensä toteuttamisesta.”
            
            
               2 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
               
            
         
         
            
                  
                     (1)
                  
                  
                     http://europa.eu/rapid/press-release_MEX-15-5402_en.htm
                  
                  . 
               
               
                  
                     (2)
                  EUVL L 236, 23.9.2003, s. 955.
               
               
                  
                     (3)
                  EUVL L 161, 30.4.2004, s. 128.
               
               
                  
                     (4)
                  EUVL L 343, 14.12.2012, s. 1.